+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

1.  งบการเงิน

(1) สรุปรายงานการสอบบัญชี

ปี 2550 และ ปี2549 ผู้สอบบัญชีรับอนุญาตของบริษัท คือ นางสายฝน อินทร์แก้ว
ผู้สอบบัญชีรับอนุญาต เลขทะเบียน 4434 แห่งบริษัท สำนักงาน เอินส์ท แอนด์ ยัง จำกัด
ผู้สอบบัญชีได้กล่าวไว้ในรายงานของผู้สอบบัญชีรับอนุญาตในการตรวจสอบงบการเงินของบริษัท
สำหรับปีสิ้นสุด ณ วันที่ 31 ธันวาคม 2550 ว่าผลการดำเนินงาน
และกระแสเงินสดสำหรับปีสิ้นสุดวันเดียวกันของแต่ละปีของ บริษัท เพรซิเดนท์ เบเกอรี่ จำกัด
(มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป
ซึ่งแสดงความเห็นไว้อย่างไม่มีเงื่อนไข

(2) ตารางสรุปงบการเงิน ของ บริษัท เพรซิเดนท์ เบเกอรี่ จำกัด (มหาชน)

(หน่วย : ล้านบาท)

[]

  งบดุล(ต่อ)

  ------------------------------- ------ ------ ------ ------ ------ ------
                                                                     

                                                                     
  ------------------------------- ------ ------ ------ ------ ------ ------

[]

  งบกำไรขาดทุน

  (หน่วย : ล้านบาท)

[]

+------------------------+------+------+-------+------+-------+------+
|   []                   |      |      |       |      |       |      |
+------------------------+------+------+-------+------+-------+------+

  งบกระแสเงินสด (หน่วย : ล้านบาท)

[]

(3) อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

  []

1.  คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงานที่ผ่านมาของผลิตภัณฑ์

ผลการดำเนินงานประจำ ปี 2550 ของบริษัทฯ มีกำไรสุทธิรวม 279.6 ล้านบาท เพิ่มขึ้นร้อยละ
0.16

จากปีก่อน โดยเป็นผลมาจากปัจจัยหลักดังต่อไปนี้

 รายได้จากการขาย

บริษัทฯ มียอดขายรวมในปี 2550 และ 2549 จำนวน 2,756.8 ล้านบาท และ 2,531.9
ล้านบาท ตามลำดับ คิดเป็นอัตราเติบโตร้อยละ 8.9
ยอดขายที่เพิ่มขึ้นมาจากการปรับขึ้นราคาของสินค้าหลักบางรายการ ในไตรมาสที่1 ปี 2550
และจากการเพิ่มศูนย์กระจายสินค้า และขยายหน่วยขายอย่างต่อเนื่อง เพื่อให้สินค้าสู่ผู้บริโภคมากขึ้น
รวมถึงจัดกิจกรรมทางการตลาด เพื่อเพิ่มยอดขาย

เมื่อแยกวิเคราะห์ยอดขายตามประเภทสินค้า พบว่าสินค้าในสายธุรกิจค้าส่ง เพิ่มขึ้น ร้อยละ 12.6
เมื่อเปรียบเทียบกับปีก่อน โดยสินค้าในธุรกิจนี้ ที่มียอดขายสูงสุด ซึ่งได้แก่ ขนมปังชนิดแผ่น
มีสัดส่วนยอดขาย ร้อยละ 46 .4 ของรายได้จากการขาย เพิ่มขึ้นร้อยละ 10.7
เมื่อเปรียบเทียบกับปีก่อน และขนมปังหวาน มีสัดส่วนยอดขาย ร้อยละ 26.9
ของรายได้จากการขาย เพิ่มขึ้นร้อยละ 7.6 เมื่อเปรียบเทียบกับปีก่อน ในส่วนสายธุรกิจฟาสต์ฟู้ด
และร้านอาหาร มียอดขายเพิ่มขึ้นเล็กน้อย และธุรกิจส่งออก มียอดขาย จำนวน 21.1 ล้านบาท
ลดลงจากปีก่อน เนื่องจากมียอดสั่งซื้อจากประเทศญี่ปุ่นน้อยลง ซึ่งมีผลกระทบจากสภาวะเศรษฐกิจ
ในปี2550

รายได้อื่นในปี 2550 มีจำนวน 23 ล้านบาท ประกอบด้วยดอกเบี้ยเงินฝาก 11.7 ล้านบาท
กำไรจากการจำหน่ายสินทรัพย์ 2.5 ล้านบาท กำไรจากการ ปริวรรตเงินตรา 3.4 ล้านบาท
และเบ็ดเตล็ดอื่นๆ 5.3 ล้านบาท

  ต้นทุนขาย

ต้นทุนขายในปี 2550 มีจำนวน 1,705.7 ล้านบาท โดยสัดส่วนต้นทุนขายต่อรายได้จาการขาย
เป็นร้อยละ 61.4 เพิ่มขึ้น ร้อยละ 13 เมื่อเปรียบเทียบกับปีก่อน เนื่องจาก
การปรับราคาขึ้นของวัตถุดิบหลัก
รวมทั้งการใช้วัตถุดิบและบรรจุภัณฑ์ในการผลิตเพิ่มตามยอดขายที่เพิ่มขึ้น
และจากการบันทึกค่าเสื่อมของอาคารโรงงานใหม่ในนิคมอุตสาหกรรมลาดกระบัง
และเครื่องจักรที่ซื้อเพิ่มในปี2550 ทำให้ค่าใช้จ่ายดังกล่าวเพิ่มขึ้น
อย่างไรก็ดีบริษัทคำนึงถึงคุณภาพของผลิตภัณฑ์จึงยังคงใช้วัตถุดิบที่มีคุณภาพ
ทำให้สามารถบริหารต้นทุนได้อย่างมีประสิทธิภาพมากขึ้นไม่ว่าจะเป็นประสิทธิผลทางการผลิตที่สูงขึ้น
และการใช้ทรัพยากรที่มีอยู่ให้เกิดประโยชน์สูงสุด

  ค่าใช้จ่ายในการขายและบริหาร

ค่าใช้จ่ายในการขายและบริหาร ในปี 2550 จำนวน 725.4 ล้านบาท คิดเป็นร้อยละ 26.1
ของรายได้รวม และเพิ่มขึ้น ร้อยละ 3.4 เมื่อเปรียบเทียบกับปีก่อน ค่าใช้จ่ายที่เพิ่มขึ้นประกอบด้วย
ค่าตอบแทนแก่พนักงาน เนื่องจากปรับเงินเดือนประจำปี รวมทั้ง ค่าล่วงเวลา เบี้ยเลี้ยง
และค่าสวัสดิการที่เพิ่มขึ้นตามจำนวนพนักงานที่เพิ่มขึ้น ส่วนค่าใช้จ่ายที่เกี่ยวกับการขาย เพิ่มขึ้น คือ
น้ำมันเชื้อเพลิงใช้ในการขนส่งสินค้า เนื่องจากปริมาณการใช้ที่เพิ่มตามจำนวนรถยนต์ใช้ในการขนส่ง
และมีผลมาจากราคาน้ำมันที่ปรับราคาสูงขึ้น ค่าเสื่อมราคายานพาหนะเพิ่มขึ้นเพราะบริษัท
ซื้อรถยนต์สำหรับการขนส่งสินค้าเพิ่มขึ้น เพื่อทดแทนรถเก่าที่เสื่อมสภาพ ใช้งานไม่ได้
และเพื่อรองรับการขยายหน่วยขายที่เพิ่มขึ้น
อย่างไรก็ตามอัตราค่าใช้จ่ายในการขายและบริหารต่อรายได้รวม ลดลงจากปีก่อน
เพราะยอดขายที่เพิ่มขึ้น

กำไรสุทธิ

บริษัท มีอัตรากำไรร้อยละ 10.1 ของรายได้รวม โดยมีกำไรสุทธิ 279.6 ล้านบาท
เพิ่มขึ้นเล็กน้อย เมื่อเปรียบเทียบกับปีก่อน มีสาเหตุหลักมาจาก ต้นทุนขายสูงขึ้น
และยอดขายต่างประเทศลดลง
แต่เนื่องจากบริษัทสามารถควบคุมค่าใช้จ่ายและเพิ่มประสิทธิภาพในการผลิต
จึงมีกำไรสุทธิใกล้เคียงกับปีก่อน โดยมีกำไรต่อหุ้นขั้นพื้นฐาน 6.2 บาท

อัตราผลตอบแทนผู้ถือหุ้น

บริษัทมีอัตราผลตอบแทนผู้ถือหุ้น ในปีนี้อยู่ที่ร้อยละ 15.6
ลดลงจากปีก่อนเนื่องจากบริษัทได้เพิ่มทุนในปี 2549 จากทุนจดทะเบียน 300 ล้านบาท เป็น 450
ล้านบาท จึงทำให้สัดส่วนผู้ถือหุ้นถัวเฉลี่ยเพิ่มขึ้น และกำไรสุทธิของปี 2550 ใกล้เคียงกับปีก่อน
จึงทำให้อัตราผลตอบแทนผู้ถือหุ้น ปี 2550 ลดลง อย่างไรก็ตามบริษัทมีนโยบายจ่ายเงินปันผล
ไม่ต่ำกว่าร้อยละ 50 ของกำไรสุทธิหลังหักภาษีเงินได้ และหลังหักสำรองตามกฎหมาย ทั้งนี้
การจ่ายเงินปันผลดังกล่าวอาจมีการเปลี่ยนแปลงได้ ขึ้นอยู่กับผลการดำเนินงาน ฐานะการเงิน
และแผนงานการลงทุนของบริษัท

  2.ฐานะการเงิน

สินทรัพย์

สินทรัพย์รวม ณ วันที่ 31 ธันวาคม 2550 มีจำนวน 2,490.3 ล้านบาท ประกอบด้วย
สินทรัพย์หลักที่สำคัญได้แก่ สินทรัพย์ถาวรรวม 1,653.8 ล้านบาท คิดเป็นร้อยละ 66.4
ของสินทรัพย์รวม สินทรัพย์หมุนเวียน 792.9 ล้านบาท คิดเป็นร้อยละ 31.8 ของสินทรัพย์รวม
โดยมีเงินสดและรายการเทียบเท่าเงินสด เพิ่มขึ้นจากปีก่อนเนื่องจาก
ส่วนหนึ่งเป็นเงินจากการเพิ่มทุนคงเหลือ และเงินสดรับจากการดำเนินงาน
สินทรัพย์ถาวรสุทธิเพิ่มขึ้น 138.2
ล้านบาทส่วนใหญ่เป็นค่าก่อสร้างอาคารโรงงานใหม่ในนิคมอุตสาหกรรมบางชัน ค่าเครื่องจักร
และรถยนต์สำหรับขนส่งและจัดส่งสินค้า สำหรับ เงินจ่ายล่วงหน้าค่าก่อสร้างลดลง
เพราะค่าก่อสร้างอาคารโรงานใหม่ที่นิคมอุตสาหกรรมบางชัน
มีเบิกค่างวดงานตามผลงานที่ทำสำเร็จแล้ว จึงทำให้เงินจ่ายล่วงหน้าค่าก่อสร้างลดลง

ลูกหนี้การค้าของบริษัทในปี 2550 มีสัดส่วนร้อยละ 13.2 ของสินทรัพย์รวม
โดยเพิ่มขึ้นจากปีก่อนร้อยละ 14.5 ซึ่งลูกค้าส่วนใหญ่ประกอบด้วย คอนวีเนี่ยนสโตร์ ซูเปอร์มาร์เก็ต
ดิสเคาน์สโตร์ และร้านค้าปลีกในปั๊มน้ำมัน โดยสัดส่วนยอดขายของบริษัทฯ ประกอบด้วย
ยอดขายเชื่อร้อยละ 65.4 ยอดขายสดร้อยละ 34.6 ของยอดขายรวม
และมีระยะเวลาในการเก็บหนี้เฉลี่ย 41 วัน เพิ่มขึ้นจากปีก่อน ส่วนการเรียกเก็บเงินจากลูกหนี้
บริษัทมีนโยบายการเรียกเก็บเงิน 30 – 45 วัน
อย่างไรก็ดีบริษัทได้สำรองค่าเผื่อหนี้สงสัยจะสูญในปี2550 จำนวน 0.35 ล้านบาท ลดลงจากปีก่อน
ซึ่งเพียงพอสำหรับลูกหนี้ที่มีอายุมากกว่า 3 เดือน บริษัทไม่มีปัญหาในเรื่องหนี้เสีย
ส่วนลูกหนี้การค้าต่างประเทศระยะเวลาชำระหนี้ 63 วัน ซึ่งชำระเงินตรงตามกำหนด
สำหรับระยะเวลาการขายสินค้าคงเหลือ (สินค้าคงเหลือดังกล่าวประกอบด้วย วัตถุดิบ บรรจุภัณฑ์
สินค้าสำเร็จรูป และสินค้าระหว่างผลิต) สำหรับปี 2550 อยู่ในช่วงเวลา 13 วัน
เนื่องจากมีบรรจุภัณฑ์ที่มีอัตราการหมุนช้ากว่าผลิตภัณฑ์อื่น
และผลิตภัณฑ์ประเภทเกล็ดขนมปังที่มีอายุของสินค้ายาวกว่าสินค้าประเภทอื่น
แต่โดยส่วนใหญ่สินค้าประเภทขนมปังเป็นสินค้าสดจะมีอัตราหมุนเวียนที่เร็วมาก
ทำให้สินค้าคงเหลือในแต่ละวันน้อยมาก

  สำหรับการด้อยค่าของสินทรัพย์เป็นการด้อยค่าของเงินลงทุนใน บริษัท เทรชเชอร์ฮิลล์ จำกัด
  ซึ่งบริษัท

จะบันทึกลดราคาตามบัญชีของเงินลงทุนให้เท่ากับมูลค่าที่จะได้รับคืน
โดยในปีนี้บริษัทฯได้บันทึกค่าเผื่อการด้อยค่าของเงินลงทุนเต็มจำนวนแล้ว เนื่องจากบริษัท
เทรชเชอร์ฮิลล์ จำกัด มีผลดำเนินงานขาดทุนสะสมเพิ่มขึ้น ทำให้มูลค่าที่จะได้รับคืนลดลงมาตลอด

สภาพคล่อง

ในปี 2550 บริษัทฯ มีกระแสเงินสดสุทธิได้มาจากกิจกรรมดำเนินงาน จำนวน 523.7 ล้านบาท
สาเหตุหลักได้มาจากกำไร จากการดำเนินที่เป็นเงินสด 527 ล้านบาท ณ วันที่ 31 ธันวาคม 2550
มีเงินสดและรายการเทียบเท่าเงินสด จำนวน 359.9 ล้านบาท เพิ่มขึ้นจากปี 2549 จำนวน 10.8
ล้านบาท โดยมาจากการการดำเนินงาน

กระแสเงินสดใช้ไปในกิจกรรมลงทุน จำนวน 326.7 ล้านบาท
ใช้ไปในการจ่ายชำระค่าก่อสร้างอาคารโรงงานใหม่ที่ นิคมอุตสาหกรรม บางชัน และเครื่องจักร
จำนวน 341.8 ล้านบาท ส่วนใหญ่เป็นการซื้อเครื่องจักรเพิ่มเพื่อขยายกำลังการผลิต
และเพื่อเพิ่มประสิทธิภาพในการผลิต สำหรับกิจกรรมจัดหาเงิน ใช้ไป จำนวน 186.1 ล้านบาท
โดยจ่ายเงินปันผล 144 ล้านบาท และชำระสัญญาเช่าการเงินในการซื้อรถยนต์โดยการทำLeasing
จำนวน 37.2 ล้านบาท อย่างไรก็ดี
อัตราส่วนสภาพคล่องโดยรวมของบริษัทอยู่ในระดับที่ดีมาโดยตลอด โดยในปี2550
อัตราส่วนสภาพคล่องและอัตราส่วนสภาพคล่องหมุนเร็วอยู่ที่ 1.49 เท่า และ 1.3 เท่า ตามลำดับ
และCASH CYCLE ของบริษัทอยู่ที่ 9 วัน

แหล่งที่มาของเงินทุน

 หนี้สินรวม

ณ 31 ธันวาคม 2550 มีหนี้สินรวม จำนวน 628.1 ล้านบาท คิดเป็นร้อยละ 25.2
ของหนี้สินและส่วนของผู้ถือหุ้น เพิ่มขึ้นจากปีก่อน
โดยส่วนใหญ่เป็นหนี้สินประเภทเจ้าหนี้การค้าและหนี้สินสัญญาเช่าการเงินที่เพิ่มขึ้น
อัตราส่วนของหนี้สินต่อส่วนของผู้ถือหุ้น เท่ากับ 0.3 เท่า

 ส่วนของผู้ถือหุ้น

 ณ วันที่ 31 ธันวาคม 2550 ส่วนของผู้ถือหุ้นมีจำนวน 1,862.1 ล้านบาท เพิ่มขึ้นจากสิ้นปี 2549 เป็นจำนวน 135.6 ล้านบาท เนื่องจากมีกำไรสุทธิ 279.6 ล้านบาท ส่วนของผู้ถือหุ้นที่ลดลง จากการจ่ายเงินปันผลจากผลการดำเนินงานประจำปี 2549 จำนวน 94.5 ล้านบาท และจ่ายเงินปันผลระหว่างกาล จากผลการดำเนินงานงวดหกเดือน สิ้นสุดวันที่ 30 มิถุนายน 2550 จำนวน 49.5 ล้านบาท บริษัทฯมีมูลค่าตามบัญชี ปี 2550 และปี 2549 เท่ากับ 41.4 บาทต่อหุ้น และ 38.4 บาทต่อหุ้น ตามลำดับ 

 

 ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นอยู่ที่ 0.3 เท่า ซึ่งอยู่ในระดับต่ำมาระยะ 3 ปีที่ผ่านมา
และความสามารถในการชำระดอกเบี้ยอยู่ที่ 60.9 เท่า ซึ่งแสดงให้เห็นถึงเสถียรภาพ
ของโครงสร้างเงินทุนของบริษัทและความสามารถในการชำระหนี้ของบริษัท

 3. ค่าตอบแทนของผู้สอบบัญชี

(1) ค่าตอบแทนจากการสอบบัญชี (audit fee)

บริษัทจ่ายค่าตอบแทนการสอบบัญชี ให้แก่

  - ผู้สอบบัญชีของบริษัท ในปี 2550 มีจำนวนเงินรวม 780,000 บาท

(2) ค่าบริการอื่น (non-audit-fee)

 บริษัทจ่ายค่าตอบแทนของงานบริการอื่น ประกอบด้วย 

 1. ค่าตรวจสังเกตุการณ์ทำลายสินค้าคงเหลือ ให้แก่ ผู้สอบบัญชีของบริษัท ในปี 2550 

 มีจำนวนเงินรวม 15,000 บาท 

 2. ตรวจสอบเพื่อวัตถุประสงค์เฉพาะ – ตรวจสอบตามเงื่อนไข ของบัตรส่งเสริมที่กำหนดโดย

 สำนักงานคณะกรรมการส่งเสริมการลงทุน มีจำนวนเงินรวม 100,000 บาท